लुधियाना (विक्की): अमूनन देखने में आया है कि डाक्टर दम्पति के बच्चे भी बड़े होकर डाक्टर बनते हैं लेकिन लुधियाना के दुगरी स्थित गुरु ज्ञान विहार में रहने वाले तारूष गोयल ने इससे कुछ हटकर किया है। सरकारी डाक्टर सुनील गोयल व डा. रिंकल के इस होनहार बेटे ने ज्वाइंट एंट्रैस एग्जाम (जे.ई.ई.) मेंस में 360 में से 335 अंक लेकर ऑल इंडिया में 23वां रैंक हासिल करके इंजीनियर बनने की दिशा में कदम बढ़ाए हैं।